Reola raudteejaam

Reola raudteejaam on raudteejaam Tartu–Koidula raudteelõigul Tartumaal Kastre vallas Tõõraste külas. 

Jaamas asub üks raudteedevaheline lühike (35 m) perroon, kus peatuvad Elroni reisirongid liinil Tartu–Koidula (suveperiooditi Tartu–Piusa). Siseneda ja väljuda saab vaid läbi rongi C-ala. Jaamas võib toimuda kaupade rongidele ja neilt mahalaadimine, lisaks suundub jaamast kaks haruteed eri tööstusterritooriumitele.

Ajalugu
pisi|vasakul|Reola jaamahoone
Reola raudteejaam avati 1. juunil 1931 Tõõraste küla juures, olles vahejaam Tartu–Petseri raudteel.Reola raudteejaam 90-aastane; Kastre Valla Infoleht, 12 august 2021 (DIGAR) 

Jaamahoone oli sama aasta lõpul veel ehitamata ja valmis 1933. aastal.Arved Duvin. Lugusid raudteedest Eestimaal. Lk 100 Avamisel jäi jaam Vana-Kuuste valda. 

Kuna esimene jaamahoone hävis teises maailmasõjas, ehitati 1960. aastate alguseks raudtee juurde uus kergete modernismi sugemetega ristkülikukujulise põhiplaaniga ühekorruseline ülimadala kelpkatusega jaamahoone, mis sarnaneb Mustjõe, Piusa ja Veriora jaamahoonega. 
Hoone anti ehitajatelt jaamatöötajatele üle 1961. aasta maiks.Hoida kõrgel kättevõidetud nimetust; Eesti Raudteelane : Eesti Raudtee Valitsuse ja Ametiühingu Vabariikliku Komitee häälekandja, nr. 97, 17. august 1961 (DIGAR)

2020. aasta oktoobris teatas reisirongide operaatorfirma Elron, et väikese kasutajaskonna tõttu reisirongid Reola peatuses 13. detsembrist 2020 enam ei peatu."Nagu välk selgest taevast: rong Reola peatuses enam ei peatu"; Tartu Postimees, 26.10.2020 Reola peatuse sulgemise plaan jäi ära.

Viited

 Välislingid 

 Reola Eesti Raudtee
 Infot jaama kohta; fotod (vene keeles)
 Elron Reola peatust sulgema ei kiirusta; Tartu Postimees, 29.10.2020

Kategooria:Eesti raudteejaamad
Kategooria:Kastre vald